BANKLOAN
పన్ను బకాయిలు రాబట్టేందుకు ‘నేమ్‌ అండ్‌ షేమ్‌
న్యూఢిల్లీ, మే 20: పన్నుబకాయిలు రాబట్టేందుకు ఆదాయపు పన్నుశాఖ కూడా గతంలో బ్యాంకులు అనుసరించిన విధానం అనుసరిస్తోంది. నేమ్‌ అండ్‌ షేమ్‌ విధానంలో పన్ను బకాయిలు రాబడుతోంది. ఇప్పటివరకూ పదికోట్లకు మించి ఉన్న పన్ను బకాయిలు వసూలుచేసేందుకు ఐదు సంస్థల పేర్లను గురువారం ప్రచురించింది. పెద్దమొత్తం బకాయిదారుల గుట్టు బైటపెట్టడం ద్వారా వీరినుంచి పన్ను బకాయిలు వసూలుచేయవచ్చని ఐటిశాఖ భావిస్తోంది. అన్ని ప్రముఖ దినపత్రికల్లో వ్యాపార ప్రకటనలు జారీచేసింది. ఆదాయపు పన్ను, కార్పొరేట్‌ పన్ను బకాయిలు పడిన వారిని వెంటనే చెల్లించాలని లేని పక్షంలో రికవరీ ఉంటుందని హెచ్చరించింది. గడచిన కొన్నేళ్లు గా ఇదేవిధానం అనుసరిస్తున్న ఐటిశాఖ కనీసం 96వరకూ ఇటువంటి సంస్తలున్నట్లు అంచనా వేసింది. భారీ మొత్తంలో బకాయిలు ఉన్నాయి.
అయితే ఈ సంస్థల ఆచూకీ ఇప్పటికీ గుర్తించలేకపోతోంది. అంతేకాకుండా రికవరీకి ఎటువంటి స్థిరాస్తులు కూడా లేవు. ప్రస్తుతం ప్రకటించిన బకాయిదారుల జాబితా అంతా ఢిల్లీ పరిసరాల్లోనే ఉంది. వ్యక్తులు, లేదా సంస్థలు పాన్‌కార్డునంబరు, లేదా చివరి అసెస్‌మెంట్‌లో పొందుపరిచిన చిరునామా, పన్ను బకాయి మొత్తం వంటి వాటిని ప్రచురించండం జరుగుతుందని ఐటిశాఖ వెల్లడించింది. పన్ను అసెస్‌మెంట్‌ సంవత్సరం, పన్ను బకాయిలు కూడా బకాయిదారులకు వివరిస్తుంది.
ఇటువంటి బకాయిలపై ప్రిన్సిపల్‌ చీఫ్‌ కమిషనర్‌ ఆధ్వర్యంలో నోటీసులు జారీ అవు తాయి. మొత్తం ఐదుగురు బకాయిదారుల నుంచి 10.27 కోట్లు రావాల్సి ఉంది. కేంద్ర ప్రత్యక్ష పన్నుల బోర్డు గడచిన కొంతకాలంగా ఇటువంటి మొండి బకాయిలు, రానిబాకీలను తమ వెబ్‌సైట్‌లో పొందు పరచడమేకాకుండా బహిరంగం చేయడం ద్వారా కొంతమేర వసూలు చేయవచ్చని నిర్ణయించింది. ఐటి శాఖ ఇటీవలనే పాన్‌, ఆధార్‌ దస్త్రాల్లో మార్పులుచేర్పులు చేసుకునేందుకు ఆన్‌లైన్‌ అవకాశాలు కల్పిం చింది. ఆధార్‌తో పాన్‌ అనుసంధానం చేసే ప్రక్రియలో భాగంగా వీటిని ఏర్పాటు చేసింది. రెండు ప్రత్యే క హైపర్‌లింకులను ఇఫైలింగ్‌ వెబ్‌సైట్‌లోనే ఉంచింది. ఒకటి మార్పులు అప్‌డేట్‌ చేసుకోవడం, రెండోది కొత్తపాన్‌ కార్డుకోసం దరఖాస్తు భారతీయులు, లేదా ప్రవాసభారతీయులు ఎవరైనా చేయవచ్చు.